钦定古今图书集成/明伦汇编/氏族典/第277卷 > 王时槐
## 钦定古今图书集成/明伦汇编/氏族典/第277卷 > 王时槐

按《明外史王时槐传》：“时槐字子植，安福人。嘉靖二十
六年进士。除南京兵部主事，历福建佥事。嘉靖三十
五年，倭陷诏安，时槐击破之，复其城。既而贼逼漳浦，
挟火器而前，将士惮不敢击，时槐令以田车载草为
颜行，而自后疾击，遂连胜之。已而倭又犯诏安，时槐
筑城缮守，境内获全，以糜军资，被劾当贬。陆光祖为
‘《文选》’”，雅知时槐，迁尚宝少卿。隆庆末，出为陕西右参
政。张居正柄国，以京察罢归，久之卒。